Заррина Раҳматова

**Заррина Юнусовна Раҳматова** ( Душанбе, ҶШС Тоҷикистон, ИҶШС) — и шӯравӣ ва тоҷик, номзади илмҳои таърих, дотсент.

## Корнома
Заррина Юнусовна Раҳматова 31 майи соли 1966 дар ш. Душанбе ба дунё омадааст. Ӯ пас аз бомуваффақият хатм кардани факултети таърихи Донишгоҳи давлатии Тоҷикистон ба номи В.И. Ленин  соли 1988 ба фаъолияти меҳнатӣ дар вазифаи мудири шуъбаи экскурсионии НДХХ ҶШС Тоҷикистон оғоз намудааст. Аз соли 1996 сар карда фаъолияти меҳнатиашро дар Донишгоҳи славянии Русияву Тоҷикистон идома дод.  Ҳамаи зинаҳои вазифавиро, аз лаборант ва мудири кабинет то мудири кафедра гузаштааст. Соли 2003 ба вазифаи муаллими кафедра, баъдан дар соли 2007 ба вазифаи муаллими калони ҳамин кафедра, ки ба кафедраи таърихи ватанӣ тағйири ном кард, гузаронида шуд.  З. Раҳматова соли 2012 ба вазифаи и.в. дотсенти кафедраи таърихи ватанӣ гузаронида шуда, соли 2013 тариқи озмун ба вазифаи дотсенти ҳамин кафедра гузашт. Аз 22 апрели соли 2019 бо фармони Вазорати илм ва таҳсилоти олии Федератсияи Россия тибқи ихтисоси «Таърихи ватанӣ» ба мавсуф дараҷаи илмии дотсент дода шуд. 1 майи соли 2021 ба вазифаи мудири кафедраи Таърихи умумӣ ва ватанӣ таъин карда шуд. Аз октябри соли 2024 дар вазифаи дотсенти кафедраи Таърихи умумӣ ва ватании Донишгоҳи славянии Русияву Тоҷикистон кор мекунад.
## Фаъолияти илмӣ
З. Раҳматова соли 2009 рисолаи илмиашро барои дарёфти дараҷаи илмии номзади илмҳои таърих аз рӯи мавзӯи «Саҳми олимони рус ба ташаккул ва рушди илмҳои табииёти Тоҷикистон дар нимаи дуюми асри XIX – аввали асри XX» дар Шурои диссертатсионии КОА Федератсияи Россия дар назди Институти таърих, бостоншиносӣ ва этнография ба номи Аҳмади Дониши Академияи миллии илмҳои Тоҷикистон дифоъ намуд. Раҳматова З.Ю. дар мавзуи «Саҳми олимони рус дар ташаккулёбӣ ва рушди илмҳои дақиқи Тоҷикистон дар нимаи дуюми асри XIX – аввали асри XX» монографияро ба табъ расонидааст. Ғайр аз ин, ӯ муаллифи бештар аз 50 корҳои нашршудаи илмӣ ва таълимию методӣ доир ба муносибатҳои Россия ва Осиёи Миёна мебошад. Раҳматова З.Ю. дар конференсияҳои байнидонишгоҳӣ, ҷумҳуриявӣ ва байналхалқӣ (Россия, Белоруссия) иштирок карда бо маърузаҳо баромад мекунад. Муаллифи дастури таълимӣ барои донишҷӯёни мактабҳои олӣ аз фанни “Таърихи халқи тоҷик”: «История таджикского народа: учебное пособие. - Душанбе, 2024. - 249 с.» (дар ҳаммуаллифӣ), дастури таълимӣ барои магистрантон оид ба гузаштани таҷрибаомӯзии педагогӣ, вазифаҳои тестӣ доир ба таърихи халқи тоҷик «Тесты по истории таджикского народа.
## Мукофот ва ҷоизаҳо
Мавсуф З. Раҳматова барои меҳнати софдилонааш соҳиби як қатор ифтихорномаҳои Вазорати илм ва таҳсилоти олии Федератсияи Русия, роҳбарияти ДСРТ, факултети ТМБ-и донишгоҳ ва намояндагии Россотрудничество дар Тоҷикистон гардидааст. Соли 2011 бо унвони «Аълочии маорифи Ҷумҳурии Тоҷикистон» сарфароз гардонида шудааст. 
24 сентябри соли 2024 дар Вазорати маориф ва илми Ҷумҳурии Тоҷикистон ба номзади илмҳои таърих, дотсент Раҳматова Заррина Юнусовна барои меҳнати пурмаҳсул, саҳми назарраси шахсӣ дар рушди системаи маориф, таълим ва тарбияи насли наврас, тайер кардани кадрҳои илмӣ-педагогӣ ва мутахассисони баландихтисос Медали «Хидмати шоиста» супурда шуд. Ҷоиза бо Фармони Президенти Тоҷикистон ба ифтихори ҷашни 33-солагии рӯзи истиқлолияти кишвар тақдим карда шуданд.

## Осор
* Вклад русских ученых-естествоиспытателей в изучение Памира на рубеже ХIХ-ХХ вв./Памирское разграничение 1895 года: история и современность: материалы международной научно-теоретической конференции, посвящённой 115-летию подписания договора между Россией и Англией (Душанбе, 26 ноября 2010 г.). – Душанбе: РТСУ, 2011. С. 153-162.
* Создание Общества по изучению Таджикистана в 20-е годы ХХ века./Вестник университета (Российско-Таджикский (Славянский) университет). №593. – Душанбе: РТСУ, 2012, с. 206-211 ( в перечне реценз.изд.)
* Комиссия по национальному примирению (КНП) – гарант поддержания мира в Таджикистане./ Межтаджикское соглашение в исторической судьбе таджикского народа: сборник статей международной научно-практической конференции, посвященной 15-летию подписания Общего соглашения об установлении мира и национального согласия в Таджикистане (Душанбе, 30 октября 2012 г.). – Душанбе: РТСУ, 2013, с. 85-90.  
* Вклад таджикистанцев в победу советского народа над гитлеровской Германией. /Великая Победа, добытая единством: сборник материалов конференции в рамках подготовки Международного форума победителей (Москва, 28 апреля 2015 г.). – М., 2015, с. 101-109. 
* Изучение Памира в трудах А.Е.Снесарева./ Историк. – Душанбе: АН РТ, 2016. – №1(5), с.105-107.  
* Внешнеполитический фактор национально-территориального размежевания в Средней Азии. /Общественные и культурные трансформации в контексте современной глобализации: европейский сборник социальных и поведенческих наук международной научной конференции (Грозный, 14-15 июня, 2019). – Грозный, 2019.  с. 3630-3640. (в соавторстве с Джамалова М.К.).
* Дружественные отношения русского и таджикского народов в условиях становления советской власти в 20-40-е годы ХХ века./Россия–Таджикистан: исторический опыт взаимоотношений. Материалы международной научно-теоретической конференции (Душанбе, 30 ноября 2021 г.). Душанбе: РТСУ, 2022. с. 80-88. (в соавторстве с Тагдиров А.У.).
*  Герои-таджикистанцы на фронтах Великой Отечественной войны./ Материалы Международной научно-практической конференции «Война была общей», 27 мая 2025 г./ ГМЗ «Ростовский Кремль»; ЯрГУ им.П.Г.Демидова. Ростов Великий; Ярославль, 2025. с. 10-18.     
* Истории таджикского народа. Учебное псобие — Душанбе, 2017. - 240 с.(в соавторстве с Саъдиев Ш.С.)
* История таджикского народа: Учебное пособие. - Душанбе, 2024. - 249 с. (в соавторстве с Саъдиев Ш.С.).
* Материалы по проведению интерактивных занятий по дисциплине «История таджикского народа». Учебно-методическое пособие для преподавателей и студентов неисторических направлений. —Душанбе:РТСУ, 2022. - 227 с. (в соавторстве с Абдурашитов Ф.М.).
## Эзоҳ
 

Гурӯҳ:Олимони Тоҷикистон
Гурӯҳ:Омӯзгорони Тоҷикистон
Гурӯҳ:Таърихшиносони Тоҷикистон
Гурӯҳ:Олимони Донишгоҳи славянии Русияву Тоҷикистон
Гурӯҳ:Дорандагони нишони Аълочии маорифи Тоҷикистон
Гурӯҳ:Занҳо-олимаҳо
Гурӯҳ:Дорандагони медали «Хидмати шоиста»